Այդ պատմությունն ավելի քան երկու տարվա վաղեմություն ունի: Փահլևանյանը ծառայել է ՀՀ Պաշտպանության նախարարության զորամասերից մեկում, որպես ֆինանսական ծառայության պետ: 2010 թվականի ապրիլին զորամաս եկած ստուգող հանձանաժողովը բազմաթիվ թերություններ է հայտնաբերել նրա գործունեության մեջ: Ստուգման արդյունքներն ամփոփելուց և ղեկավարությանն ըստ սահմանված կարգի զեկուցելուց հետո, խոշոր չափերի յուրացման, ծառայության նկատմամբ անփույթ վերաբերմունքի մեջ մեղադրվող վանաձորցի կնոջ նկատմամբ հարուցվել է քրեական գործ, և նյութերն ուղարկվել են դատարան: Փահլևանյանը մշտապես հերքել է իրեն առաջադրված մեղադրանքները, փորձել ապացուցել, որ ինքն անմեղ է, իսկ ստուգումների արդյունքները կեղծ ու շինծու են և իրեն վարկաբեկելու նպատակ են հետապնդել: Մի քանի դատաքննություն է կայացել: Վերջին վճռով Փահլևանյանին դատապարտել են 5 տարվա ազատազրկման, ինչի կապակցությամբ էլ նա նշված արարքով փորձել է հայտնել իր անհամաձայնությունը: